b'\n_START_ARTICLE_\nPatagonska elegina\n_START_SECTION_\nOpis\n_START_PARAGRAPH_\nPatagonska elegina zraste v dol\xc5\xbeino do 105\xc2\xa0cm in lahko dose\xc5\xbee starost 10 let. Ve\xc4\x8dina mladic je samcev, pri dol\xc5\xbeini okoli 52\xc2\xa0cm pa za\xc4\x8dnejo le-ti spreminjati spol tako, da je ve\xc4\x8dina rib nad to dol\xc5\xbeino samic. Vrsta je pogosta ob obalah in v estuarijih Ju\xc5\xbene Amerike. Na sever sega na pacifi\xc5\xa1ki strani njen \xc5\xbeivljenjski prostor do Valpara\xc3\xadsa ter do Urugvaja na atlantski strani kontinenta. Pogosta je tudi v vodah Falklandskih otokov, kjer so jo celo upodobili na po\xc5\xa1tni znamki. Je edina vrsta v rodu Eleginops, ki je hkrati edini rod dru\xc5\xbeine Eleginopidae._NEWLINE_Patagonska elegina je pogosta lovna riba, ki je vsejeda, pogosteje pa je karnivor. Prehranjevalne navade so odvisne od okolja, v katerem \xc5\xbeivi osebek.'